LT Europos Sąjungos oficialusis leidinys C 225/54

Pranešimas, kuriuo iš dalies keičiamas pranešimas apie apsaugos priemonių tyrimo, susijusio su plieno gaminių importu, inicijavimą

(2018/C 225/07)

2018 m. kovo 26 d. Komisija inicijavo apsaugos priemonių tyrimą, susijusį su tam tikrų plieno gaminių importu (1) (toliau – 2018 m. kovo 26 d. pranešimas). Vėliau Komisijos dėmesys buvo atkreiptas į tai, kad į produktų sąrašą, kuriam taikomas tyrimas, nebuvo įtrauktos dvi plieno gaminių kategorijos.

Šias dvi plieno produktų kategorijas būtina įtraukti, nes joms, kaip ir kitoms 26 produktų kategorijoms, kurioms taikomas 2018 m. kovo 26 d. pranešimas, šiuo metu taikomos plieno priežiūros priemonės (2). Komisija gavo pakankamų įrodymų, pagrindžiančių šių dviejų produktų kategorijų įtraukimą į šio tyrimo taikymo sritį, todėl būtina iš dalies pakeisti 2018 m. kovo 26 d. pranešimą. Išsamesnės informacijos galima rasti pastaboje prie suinteresuotosioms šalims susipažinti skirtos bylos.

Šiuo metu Komisijos turima informacija rodo, kad įtraukus šias dvi produktų kategorijas šio apsaugos priemonių tyrimo bendras importuojamų nagrinėjamųjų produktų kiekis 2013–2017 m. laikotarpiu padidėjo nuo 18,8 mln. iki 30,6 mln. tonų. Šis importo kiekis taip pat santykinai padidėjo vidaus gamybos atžvilgiu.

Todėl į šio apsaugos priemonių tyrimo taikymo sritį turėtų būti įtrauktos dvi papildomos produktų kategorijos.

1. PAPILDOMI TIRIAMIEJI PRODUKTAI

Papildomos produktų kategorijos – nelegiruotojo plieno ir kito legiruotojo plieno šaltojo formavimo strypai ir nelegiruotojo plieno viela. Šios dvi papildomos produktų kategorijos turėtų būti įtrauktos į šiame apsaugos priemonių tyrime nagrinėjamų produktų sąrašą. Šių produktų kategorijų KN kodai šiuo metu yra:

Produkto numeris Produkto kategorija KN kodai 27 Nelegiruotojo plieno ir kito legiruotojo plieno šaltojo formavimo strypai 7215 10 00 , 7215 50 11 , 7215 50 19 , 7215 50 80 , 7228 10 90 , 7228 20 99 , 7228 50 20 , 7228 50 40 , 7228 50 61 , 7228 50 69 , 7228 50 80 28 Nelegiruotojo plieno viela 7217 10 10 , 7217 10 31 , 7217 10 39 , 7217 10 50 , 7217 10 90 , 7217 20 10 , 7217 20 30 , 7217 20 50 , 7217 20 90 , 7217 30 41 , 7217 30 49 , 7217 30 50 , 7217 30 90 , 7217 90 20 , 7217 90 50 , 7217 90 90

Šie KN kodai pateikiami tik kaip informacija.

2. PAAIŠKINIMAS DĖL TAM TIKRŲ PRODUKTŲ KATEGORIJŲ IR KN KODŲ

Nors 2018 m. kovo 26 d. pranešime nurodyta, kad KN kodai pateikiami tik kaip informacija, atliekant tyrimą paaiškėjo, kad tam tikri KN kodai buvo nepriskirti arba priskirti neteisingai. Todėl to pranešimo priedas turėtų būti išdėstytas taip:

Produkto numeris Produkto kategorija KN kodai 1 Lakštai ir juostelės iš nelegiruotojo ir kito legiruotojo plieno, karštai valcuoti 7208 10 00 , 7208 25 00 , 7208 26 00 , 7208 27 00 , 7208 36 00 , 7208 37 00 , 7208 38 00 , 7208 39 00 , 7208 40 00 , 7208 52 10 , 7208 52 99 , 7208 53 10 , 7208 53 90 , 7208 54 00 , 7211 13 00 , 7211 14 00 , 7211 19 00 , 7212 60 00 , 7225 19 10 , 7225 30 10 , 7225 30 30 , 7225 30 90 , 7225 40 15 , 7225 40 90 , 7226 19 10 , 7226 91 20 , 7226 91 91 , 7226 91 99 4 Lakštai, padengti arba apvilkti metalu 7210 20 00 , 7210 30 00 , 7210 41 00 , 7210 49 00 , 7210 61 00 , 7210 69 00 , 7210 90 80 , 7212 20 00 , 7212 30 00 , 7212 50 20 , 7212 50 30 , 7212 50 40 , 7212 50 61 , 7212 50 69 , 7212 50 90 , 7225 91 00 , 7225 92 00 , 7225 99 00 , 7226 99 10 , 7226 99 30 , 7226 99 70 7 Kvadrato formos lakštai iš nelegiruotojo ir kito legiruotojo plieno 7208 51 20 , 7208 51 91 , 7208 51 98 , 7208 52 91 , 7208 90 20 , 7208 90 80 , 7210 90 30 , 7225 40 12 , 7225 40 40 , 7225 40 60

3. PROCEDŪRINIAI KLAUSIMAI

3.1. Rašytiniai pareiškimai, klausimyno atsakymai ir susirašinėjimas

Kad gautų informaciją, kurią mano esant reikalingą tyrimui, Komisija žinomiems Sąjungos panašių arba tiesiogiai konkuruojančių produktų gamintojams ir visoms žinomoms šių dviejų kategorijų produktų gamintojų asociacijoms nusiųs klausimynus. Užpildyti klausimynai Komisijai turi būti pateikti per 21 dieną nuo jų išsiuntimo.

Visos kitos suinteresuotosios šalys, įskaitant dviejų nagrinėjamų kategorijų produktų eksportuojančius gamintojus, importuotojus ir naudotojus ir jų asociacijas, raginamos raštu pareikšti savo nuomonę, pateikti informaciją ir patvirtinamuosius dokumentus, susijusius su šiomis dviem produktų kategorijomis. Pastabas dėl šių dviejų produktų kategorijų įtraukimo į šį apsaugos priemonių tyrimą Komisija turėtų gauti per 7 dienas nuo šio pranešimo paskelbimo Europos Sąjungos oficialiajame leidinyje. Kitas pastabas laisva forma reikėtų pateikti per 21 dieną nuo šio pranešimo paskelbimo Europos Sąjungos oficialiajame leidinyje dienos. Suinteresuotosios šalys gali nedelsiant, bet ne vėliau kaip per 15 dienų nuo šio pranešimo paskelbimo Europos Sąjungos oficialiajame leidinyje, susisiekti su Komisija (pageidautina e. paštu) ir pranešti apie save bei paprašyti klausimyno. Užpildytą klausimyną reikėtų pateikti Komisijai per 21 dieną nuo jo išsiuntimo.

Į po pirmiau nurodytų terminų pateiktas nuomones ir informaciją gali būti neatsižvelgta.

3.2 Klausymai

Pagal Europos Parlamento ir Tarybos reglamento (ES) 2015/478 (3) 5 straipsnį ir Europos Parlamento ir Tarybos reglamento (ES) 2015/755 (4) 3 straipsnį visos suinteresuotosios šalys per 21 dieną nuo šio pranešimo paskelbimo Europos Sąjungos oficialiajame leidinyje dienos taip pat gali prašyti, kad Komisija jas išklausytų.

3.3 Kiti procedūriniai klausimai

Kiti 2018 m. kovo 26 d. pranešimo apie inicijavimą 3.2, 4, 5, 6 ir 7 punktuose nurodyti procedūriniai klausimai taikomi ir šiame tyrime.

(1) OL C 111, 2018 3 26, p. 29.

(2) 2016 m. balandžio 28 d. Komisijos įgyvendinimo reglamentas (ES) 2016/670, kuriuo nustatoma išankstinė Sąjungos priežiūra, taikoma tam tikriems importuojamiems tam tikrų trečiųjų šalių kilmės geležies ir plieno produktams (OL L 115, 2016 4 29, p. 37).

(3) 2015 m. kovo 11 d. Europos Parlamento ir Tarybos reglamentas (ES) 2015/478 dėl bendrų importo taisyklių (OL L 83, 2015 3 27, p. 16).

(4) 2015 m. balandžio 29 d. Europos Parlamento ir Tarybos reglamentas (ES) 2015/755 dėl bendrų importo iš tam tikrų trečiųjų šalių taisyklių (OL L 123, 2015 5 19, p. 33).